Viktor Vasnetsov

**Viktor Michailovitsj Vasnetsov** (Russysk: *Виктор Михайлович Васнецов*) (Oblast Kirov, 3/15 maaie(*) 1848 - Moskou, 23 juny 1926) wie in Russysk keunstskilder, dy't him foaral talei op mytologyske en histoaryske ûnderwerpen.

## Libben en wurk
Vasnetsov waard yn 1848 berne yn in doarpke yn de Oblast Kirov as soan fan de doarpsgeastlike (*pope*). Syn pake wie ikoaneskilder en syn broer Apollinari wie ek in fertsjinstlik skilder.

Doe't er noch jong wie studearre Vasnetsov oan it seminaarje, dêr't er de ikoaneskilder holp. Ek assistearre de Poalske skilder Andriolli mei de fresko's fan de Alexander Nevski-katedraal yn syn bertedoarp. Nei it seminaarje gie er nei Sint-Petersburch. Yn 1870 waard er talitten oan de Keizerlike Akademy fan de Skoandere Keunsten, dêr't yn 1870 it keunstnerskollektyf De Swalkers oprjochte waard. Vasnetsov wie freon fan Ivan Kramskoj, en beskôge him as syn learmaster. Teffens koe it goed fine mei Ilja Repin. Yn dizze tiid skildere Vasnetsov meast tafrelen út it deistich libben.

Yn 1876 waard Vasnetsov útnûge om him yn Parys by de oare Swalkers te jaan. Dêr wie er in soad dwaande mei it yllustrearjen fan mearkes, sa as it ferhaal fan de *Trije keninginnen fan it ûndergrûnske keninkryk*. Sa rekke er lykwols al wat ferwidere fan it doel fan de Swalkers dy't realistyske keunst meitsje woene. Pavel Tretjakov, de mesenas fan de Swalkers woe syn wurk ek net mear keapje. Yn 1877 gong Vasnetsov werom nei Moskou. Nei 1880 skildere er hieltyd mear religieuze ûnderwerpen en ek ikoanen foar de keunstnersgroep Abramtsevo.

Yn 1884 krige er opdracht om de fresko's te meitsjen fan de Sint-Vladimirkatedraal yn Kiev. De ynfloedrike keunstkritikus Vladimir Stasov bestimpele dizze fresko's as hillichskeining. Vasnetsov rekke yn Kiev befreone mei de keunstskilder Michail Vroebel, dy't ek oan dy fresko's wurke. Yn 1885 giet Vasnetsov tydlik nei Itaalje, en arbeidet dêr oan dekor en klaaiïng foar de opera Sniefamke fan Nikolaj Rimski-Korsakov. 

Stadichoan naam de ynfloed fan Vasnetsov ôf. Wol makke er yn dizze tiid syn ferneamdste skilderij: *De trije [[bogatyr]]s* (in soarte midsiuwske Russyske ridders). Vasnetsov lei him doe ek ta op oare keunstfoarmen sa as dekorbouwe foar de opera, *Sadko* fan Rimski-Korsakov. Dat die er tegearre mei syn broer Appollinari. Yn 1910 krige er opdracht om in nije mûtse foar de Russyske soldaat te ûntwerpen. Dat waard de *bogatyrka*, basearre op de kopdeksels fan de trije bogatyrs.

Tsjin 1900 hâlde Vasnetsov him ek dwaande mei arsjitektuer. Ien fan syn earste ûntwerpen op dit mêd wie in tsjerke yn Abramtsevo, dat barde yn 'e mande mei Vasili Polenov. Yn 1894 ûntwurp er syn eigen hûs en yn 1898 it Russysk paviljoen foar de Wrâldtentoanstelling yn Parys. Syn hichtepunt as arsjitekt kaam yn 1904 doe't er it ûnderkommen fan de Tretjakovgalery ûntwerpe mocht. 

(*)Noat: de earste datum is neffens de Juliaanske kalinder, dy't yn Ruslân oant de Oktoberrevolúsje yn 1917 brûkt waard; de twadde is de datum neffens de Gregoriaanske kalinder fan no.

## Kar út syn wurk


Image:Vasnetsov Kuindzhi.jpg|*Archip Kuindzji*. 1869
Image:Vasnetsov Nepomnjaschij.jpg|*Kyn noch kúk* . 1871
Image:Vasnetsov Grave digger.JPG|*Deagraver*. 1871
Image:Vasnetsov Razvlechenie.jpg|*Ferdivedaasje*
Image:Vasnetsov Moving House.jpg|*Ferhúzje* 1876
Image:Wiktor Michajlowitsch Wassnezow 001.jpg|*Trije keninginnen fan it ûndergrûnsk keninkryk* 1879
Image:Vasnetsov samolet.jpg|*Fleanend tapyt* 1880
Image:Vasnetsov Alenushka.jpg|*Broer en suster. Aljonoesjka*.1881
Image:Vasnetsov sergij radonezh.jpg|*Sergius fan Radonesj* 1882
Image:T.A.Mamontova by V.Vasnetsov (1884, GTG).jpg|*Tatjana Mamontova* 1884
Image:Igorsvyat.jpg|*Slachfjild fan Igor Svyatoslavitsj mei de Polovtsy*, 1889
Image:Vasnetsov Bogomater Vladimir.jpg|*Hillige Faam en [[Jezus (tradisjoneel-kristlik)|Bern]]*, fresko yn de Sint-Vladimirkatedraal yn Kiev. 1887
Image:Vsnetsov God Son.jpg|*Syn iennichste [[Soan fan God|Soan]] en it [[Logos|Wurd fan God]]* 1885-1896
Image:Vasnetsov Russian Bishops.jpg|*Russyske Hilligen (muontsen and biskoppen)* (St. Volodimir's Katedraal, fresko)
Image:Kiev vasnetcov.jpg|De doop fan minske út Kiëv (St. Volodimir's Katedraal) 
Image:Vasnetsov Bapt Vladimir.jpg|doop fan Sint Vladimir I fan Kiev 1890
Image:Vasnetsov Sirin Alkonost.jpg|*Sirin en Alkonost: Fûgels fan wille en noed*. 1896
Image:Vasnetsov Entombing.JPG|*[[Grêflizzing]]*, 1896
Image:Gamaun.jpg|Gamayun, *De profetyske fûgel*, 1897
Image:Vasnetsov Ioann 4.jpg|*Tsaar Ivan de Ferskriklike*. 1897
Image:Vasnetsov Maria Magdalene.JPG|*Maria Magdalene*, 1898
Image:Die drei Bogatyr.jpg|*Bogatyrs* 1898
Image:Vasnetsov Snegurochka.jpg|*It Sniefamke* 1899
Image:Trizna 1899.jpg|*Betinkingsfeest neffens Oleg*,1899
Image:Vasnetsov Bogomater.JPG|*Mem fan God*, 1901
Image:Vasnetsov Madonna.JPG|*De Hillige Faam en it Bern*, 1901
Image:Vasnetsov Savior.JPG|*Jesus de Ferlosser*, 1901
Image:Vasnetsov Last Judgment.jpg|*It Lêste Oardiel*. 1904
Image:Vasnetsov Fatherhood.JPG|*Heitwêze*, 1907
Image:Monomakh's hunting.jpg|*Vladimir Monomakh rêst út nei de jacht*
Image:Vasnetsov Sergei Alexandrovich Cross.jpg|Krús op it plak dêr't Gruthartoch Sergei Alexandrovich fan Ruslân fermoarde is.
Image:Баян.jpg|*Boyan (bard)*. 1910 
Image:Vastnetsov_1914.jpg|*Ilja Muromets* (1914)
Image:Бой скифов со славянами.jpg|*Fjochterij fan de [[Skyten]] en [[Slaven (folk)|Slaven]]*
Image:Vasnetsov Frog Princess.jpg|*De kikkertprinses*. 1918
Image:Vasnetsov Nesmeyana.jpg|*De prinses dy't net laket (Nesmeyana)*. 1916-1926
Image:Viktor Vasnetsov Kashchey the Immortal.jpg|*Kasjhei de Unstjerlike*. (1917–1928)
Image:Князь Андрей Боголюбский.jpg|*Grutfoarst St. Andrei Bogoljoebski*